《北萱堂》
明代·释宗泐

萱草可忘忧，树之北堂后。此堂何为设，白头有慈母。

暑月萱始何，凉风吹户牖。母颜和且悦，上堂奉尊酒。

岁岁见萱何，年年献亲寿。儿孙满眼前，甘旨亦具有。

昔当艰虞时，东西屡搔首。幸今际承平，日不离左右。

我间南陔篇，古人相戒守。愿入北堂诗，弦歌同永久。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。